_:n879210f183bf480eadb375d99e85798dxb0
<http://schema.org/articleBody>
"Наскоро учителката от Силистра инж. Румяна Гълчавова, възпитаник на Технически университет София (специалност &quot;Биомедицинска кибернетика&quot; и с педагогически профил) участва със своя презентация в град Нур-Султан в Казахстан в международна проява в сферата на образованието, съобщи ВЕРСИНАЖ. Преди това в продължение на четири поредни години тя бе част от конкурса &quot;Търси се Супер STEM&quot;.\r\n\r\nВ подобни случаи при подготовката тя се е обръщала за съдействие към д-р Милена Крумов - специалист по икономика и автоматизация в области от нематериалната сфера, основател и управител на EduTechFlag – организация за подпомагане и ефективното използване на интелигентни и модерни практики в областта на образованието.\r\n\r\nИ този път, ползвайки нейни съвети, учителката от крайдунавския град, която в 16-годишната си преподавателска кариера е преподавала в училища в общините Силистра, Главиница, Ситово и Кайнарджа, се озовава на 10 септември в далечната азиатска република, където в Двореца на учениците е проведен уникален семеен научно-популярен фестивал. На огромната площ в съоръжението са организирани състезания по роботика, оформени са били кътове с разнообразни образователни и забавни игри, в действие са влезли работилници и сесии.\r\n\r\nВсичко това е било подчинено на общата цел за представяне от говорители, учители и популяризатори на постижения на науката до момента, както и тенденциите за качествено образование. Специално за фестивала своите разработки са подготвили участници от страната домакин, също от Франция, Чехия, Тайланд и Русия, както и в лицето на силистренката – и от България. Част от програмата е бил и голям концерт от местни изпълнители.\r\n\r\nИнж. Гълчавова – учител с III ПКС: &quot;Чрез мен в образователната изложба имаше и български щанд за представяне на моя пореден проект, този път озаглавен &quot;Увеличителното стъкло – приложение в ежедневието&quot;, за което бях удостоена с ,,Highly recommended&quot;, което е важен и заслужен сертификат&quot;.\r\n\r\nЙордан Георгиев"
<https://www.kvorum-silistra.info/news/27134>